Document ID: 32000D0606

Odločba Komisije
z dne 26. septembra 2000
o postopkih potrjevanja skladnosti gradbenih proizvodov v skladu členom 20(2) Direktive Sveta 89/106/ES glede šestih proizvodov za evropska tehnična soglasja brez smernice
(notificirana pod dokumentno številko K(2000) 2641)
(Besedilo velja za EGP)
(2000/606/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/106/ES z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kot je bila spremenjena z Direktivo 93/68/ES [2], in zlasti člena 13(4) direktive,
ob upoštevanju naslednjega:
(1) Komisija mora izmed dveh postopkov za potrjevanje skladnosti proizvodov po členu 13(3) Direktive 89/106/ES izbrati najmanj zahteven postopek, ki izpolnjuje zahteve po varnosti. To pomeni, da je treba odločiti, ali je za določen proizvod sistem preverjanja tovarniške proizvodnje, za katerega je odgovoren proizvajalec, nujen in zadosten pogoj za potrjevanje skladnosti ali pa je, iz razlogov v zvezi z izpolnjevanjem meril iz člena 13(4), zato potrebno posredovanje odobrenega certifikacijskega organa.
(2) Člen 13(4) zahteva, da je tako določen postopek naveden v mandatih ali v tehničnih specifikacijah. Zaradi tega je zaželeno, da opredeli pojem proizvodov ali družino proizvodov, kot se uporabljajo v mandatih in tehničnih specifikacijah.
(3) Postopka, predpisana v členu 13(3), sta podrobno opisana v Prilogi III Direktive 89/106/ES. Zato je nujno, da se metode za izvrševanje teh dveh postopkov za vsak proizvod ali družino proizvodov jasno določi v skladu s Prilogo III, ker ta priloga daje prednost določenim sistemom.
(4) Postopek, naveden v točki (a) člena 13(3), ustreza sistemom, ki so določeni v prvi možnosti, brez stalnega nadzora, in v drugi in tretji možnosti točke (ii) oddelka 2 Priloge III. Postopek, naveden v točki (b) člena 13(3), ustreza sistemom, ki so določeni v točki (i) Priloge III, in v prvi možnosti, s stalnim nadzorom, točke (ii) oddelka 2 Priloge III.
(5) Ukrepi iz te odločbe so v skladu z mnenjem Stalnega odbora za gradbeništvo -
SPREJELA NASLEDNJO ODLOČBO:
Člen 1
Pri proizvodih in družinah proizvodov, ki so določeni v Prilogi I, se njihova skladnost potrjuje s postopkom, pri katerem je proizvajalec sam odgovoren za sistem tovarniške proizvodnje, ki zagotavlja, da je proizvod v skladu z ustreznimi tehničnimi specifikacijami.
Člen 2
Pri proizvodih in družinah proizvodov, ki so določeni v Prilogi II, se njihova skladnost potrjuje s postopkom, pri katerem je poleg sistema nadzora tovarniške proizvodnje, ki ga izvaja proizvajalec, v ocenjevanje in nadzor proizvodnje ali samega proizvoda vključen odobren certifikacijski organ.
Člen 3
Postopek za potrjevanje skladnosti, kot je določen v Prilogi III, je naveden v ustreznih evropskih tehničnih soglasjih.
Člen 4
Ta odločba je naslovljena na države članice.
V Bruslju, 26. septembra 2000

Labels: 7
3
1